Bratislava, 5.3.2021

Všetkým záujemcom

# Vysvetlenie výzvy na predkladanie ponúk

Vo verejnom obstarávaní na predmet zákazky **„Rekonštrukcia plynovej kotolne na Sklenárovej ul. č. 5, Bratislava“**, boli doručené nasledovné otázky:

**Otázka č. 1:**

Chceme požiadať verejného obstarávateľa o doplnenie pôdorysu kotolne časti Elektro s rozmiestnením rozvádzačov, káblových vedení, umiestnení svietidiel, detektorov a pod.

**Odpoveď č. 1:**

Verejný obstarávateľ predkladá daný pôdorys v rámci tohto vysvetlenia.

**Otázka č. 2:**

Chcem požiadať o dopracovanie výkazu výmer časti 718 - Elektroinštalácia a MaR s uvedením presných typov káblov, ističov, inštalačného materiálu, svietidiel, snímačov a detektorov vrátane uvedenia množstva. Uvedenú špecifikáciu považujeme za nedostatočnú a zároveň ponuky uchádzačov môžu byť neporovnateľne.

**Odpoveď č. 2:**

Verejný obstarávateľ upravil Výkaz výmer.

**Otázka č. 3:**

Vo Výkaze výmer časti 713 - Tepelné izolácie časť rozvody ÚK sme zistili oproti projektovej dokumentácii chýbajúce položky tepelnej izolácie pre potrubie označené v projekte ako 28x1i a DN25i. Žiadame preto o preverenie a doplnenie výkazu výmer.

**Odpoveď č. 3:**

Verejný obstarávateľ upravil Výkaz výmer.

**Otázka č. 4:**

Vo výkaze výmer časti 725 - Plynoinštalácia kotolňa sme zistili nesúlad v dĺžkach potrubí v porovnaní s projektovou dokumentáciou. Žiadame preto o preverenie a opravu výkazu výmer.

**Odpoveď č. 4:**

Verejný obstarávateľ upravil Výkaz výmer.

**Otázka č. 5:**

Chceli sme sa informovať ohľadom výzvy na predloženie ponuky na rekonštrukciu plynovej kotolne v Bratislave. Zaujala nás táto výzva a radi by sme sa zúčastnili výberového konania, avšak v súťažných podkladoch sme sa nikde nedočítali či do súťaže môžete vstúpiť aj ako konzorcium (2 firiem) alebo je požiadavka iba na jednu firmu.

**Odpoveď č. 5:**

Áno, predmetného verejného obstarávania sa môže zúčastniť aj skupina dodávateľov - napr. konzorcium dvoch (2) firiem.

V tejto súvislosti si Vás dovoľujeme upozorniť na nasledovné:

- v prípade ak ponuka skupiny dodávateľov bude prijatá, verejný obstarávateľ bude vyžadovať vytvorenie určitej právnej formy medzi členmi skupiny z dôvodu riadneho plnenia zmluvy o dielo; zo zmluvy bude vyplývať, že zodpovedajú za svoje záväzky solidárne,

- skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne;

- skupina dodávateľov preukazuje splnenie podmienok účasti vo verejnom obstarávaní týkajúcich sa technickej alebo odbornej spôsobilosti spoločne;

- oprávnenie uskutočňovať stavebné práce preukazuje člen skupiny len vo vzťahu k tej časti predmetu zákazky, ktorú bude zabezpečovať.

Plnomocenstvo pre skupinu dodávateľov, ktoré v prípade ak ponuku predkladá skupina dodávateľov musí byť povinnou súčasťou ponuky (scan) bolo zverejnené dňa 26.2.2021.

**Otázka č. 6:**

Položky vo výkaze - výmer nekorešpondujú s materiálmi v projektovej dokumentácii. Máme striktne oceniť položky špecifikované vo výkaze - výmer, alebo obstarávateľ predloží nový výkaz - výmer, ktorý bude v súlade s projektovou dokumentáciou?

**Odpoveď č. 6:**

Výkaz výmer bol daný do súladu s projektovou dokumentáciou.

**Otázka č. 7:**

Dobrý deň, predložený výkaz výmer je v nesúlade s projektovou dokumentáciou UK - technologickou schémou kotolne, napr. nesúhlasia dimenzie čerpadiel, zmiešavačov, rozvodov atď. Chcem sa preto spýtať či pri tvorbe cenovej ponuky máme vychádzať z údajov na výkaze výmer alebo dokumentácie k UK.

**Odpoveď č. 7:**

Výkaz výmer bol daný do súladu s projektovou dokumentáciou.

S pozdravom

Mgr. Michal Garaj, v. r.

vedúci oddelenia verejného obstarávania